Fælles forslag til RÅDETS FORORDNING om ændring af forordning (EF) nr. 147/2003 om visse restriktive foranstaltninger over for Somalia /* JOIN/2012/026 final - 2012/0265 (NLE) */





BEGRUNDELSE (1) Ved Rådets forordning (EF) nr. 147/2003 om visse restriktive foranstaltninger over for Somalia[1] indføres et generelt forbud mod at levere teknisk rådgivning, bistand, uddannelse, finansieringsmidler eller finansiel bistand i forbindelse med militæraktiviteter til alle personer, enheder eller organisationer i Somalia. (2) Den 25. juli 2012 vedtog FN's Sikkerhedsråd resolution 2060 (2012), hvorved der i punkt 10 fastsættes en undtagelse fra forbuddet mod bistand, for så vidt angår våben og militært udstyr til FN's politiske kontor. (3) Rådet vil vedtage en ny afgørelse om ændring af afgørelse 2010/231/FUSP med henblik på at tillade en sådan undtagelse. (4) Denne foranstaltning hører under anvendelsesområdet for traktaten om Den Europæiske Unions funktionsmåde, og det er derfor nødvendigt at indføre lovgivning på EU-plan for at gennemføre den, navnlig for at sikre, at de økonomiske aktører i alle medlemsstaterne anvender den på samme måde. (5) Rådets forordning (EF) nr. 147/2003 bør ændres i overensstemmelse hermed. 2012/0265 (NLE) Fælles forslag til RÅDETS FORORDNING om ændring af forordning (EF) nr. 147/2003 om visse restriktive foranstaltninger over for Somalia RÅDET FOR DEN EUROPÆISKE UNION HAR — under henvisning til traktaten om Den Europæiske Unions funktionsmåde, særlig artikel 215, under henvisning til Rådets afgørelse 2010/231/FUSP af 26. april 2010 om restriktive foranstaltninger over for Somalia, der ophæver Rådets fælles holdning 2009/138/FUSP[2], under henvisning til det fælles forslag fra Unionens højtstående repræsentant for udenrigsanliggender og sikkerhedspolitik og Europa-Kommissionen, og ud fra følgende betragtninger: (1) Ved Rådets forordning (EF) nr. 147/2003 om visse restriktive foranstaltninger over for Somalia[3] indføres et generelt forbud mod at levere teknisk rådgivning, bistand, uddannelse, finansieringsmidler eller finansiel bistand i forbindelse med militæraktiviteter til alle personer, enheder og organisationer i Somalia. (2) Den 25. juli 2012 vedtog FN's Sikkerhedsråd resolution 2060 (2012), hvorved der i punkt 10 fastsættes en undtagelse fra forbuddet mod bistand, for så vidt angår våben og militært udstyr bestemt til FN's politiske kontor. (3) Den … september 2012 vedtog Rådet afgørelse 2012/…/FUSP[4], som ændrer afgørelse 2010/231/FUSP og fastsætter en sådan undtagelse. (4) Denne foranstaltning hører under anvendelsesområdet for traktaten om Den Europæiske Unions funktionsmåde, og det er derfor nødvendigt at indføre lovgivning på EU-plan for at gennemføre den, navnlig for at sikre, at de økonomiske aktører i alle medlemsstaterne anvender den på samme måde. (5) Rådets forordning (EF) nr. 147/2003 bør ændres i overensstemmelse hermed — VEDTAGET DENNE FORORDNING: Artikel 1 I Rådets forordning (EF) nr. 147/2003 foretages følgende ændringer: (1) Artikel 3, stk. 1, affattes således: "Artikel 3 1. Artikel 1 finder ikke anvendelse på: (a) levering af finansieringsmidler eller finansiel bistand til salg, levering, overførsel eller eksport af ikkedødbringende militært udstyr, der udelukkende er bestemt til humanitære formål eller beskyttelse, eller til indkøb af materiel til EU's eller medlemsstaternes institutionsopbygningsprogrammer, herunder på sikkerhedsområdet, som gennemføres inden for rammerne af freds- og forsoningsprocessen (b) levering af teknisk rådgivning, bistand eller uddannelse i tilknytning til sådant ikkedødbringende udstyr (c) levering af finansieringsmidler eller finansiel bistand til salg, levering, overførsel eller eksport af våben og militært udstyr, der udelukkende er beregnet til støtte for eller brug af FN's politiske kontor for Somalia (d) levering af teknisk rådgivning, uddannelse eller oplæring i tilknytning til sådanne våben og militært udstyr, når disse aktiviteter er blevet godkendt på forhånd af den komité, der er nedsat ved punkt 11 i De Forenede Nationers Sikkerhedsråds resolution 751 (1992)." Artikel 2 Denne forordning træder i kraft dagen efter offentliggørelsen i Den Europæiske Unions Tidende. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den På Rådets vegne Formanden [1] EFT L 24 af 29.1.2003, s. 2. [2] EUT L 105 af 27.4.2010, s. 17. [3] EFT L 24 af 29.1.2003, s. 2. [4] EUT L …